ระเบียบกรมวิชาการเกษตรระเบียบกรมวิชาการเกษตรว่าด้วยการตรวจสอบลักษณะของพันธุ์พืชที่ขอจดทะเบียนเป็นพันธุ์พืชใหม่พ.ศ. ๒๕๔๖[๑] อาศัยอำนาจตามข้อ๙ แห่งกฎกระทรวงกำหนดหลักเกณฑ์และวิธีการในการจดทะเบียนการพิจารณาคำขอจดทะเบียนการประกาศโฆษณาคำขอจดทะเบียนและแบบหนังสือสำคัญแสดงการจดทะเบียนพันธุ์พืชใหม่ พ.ศ.๒๕๔๖ ออกตามความในพระราชบัญญัติคุ้มครองพันธุ์พืช พ.ศ. ๒๕๔๒อธิบดีกรมวิชาการเกษตรออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมวิชาการเกษตรว่าด้วยการตรวจสอบลักษณะของพันธุ์พืชที่ขอจดทะเบียนเป็นพันธุ์พืชใหม่ พ.ศ. ๒๕๔๖ข้อ๒ให้มีคณะทำงานตรวจสอบภาคสนามที่อธิบดีกรมวิชาการเกษตรแต่งตั้ง ตามชนิดพืชที่รัฐมนตรีว่าการกระทรวงเกษตรและสหกรณ์ได้ประกาศให้เป็นพันธุ์พืชใหม่ที่จะได้รับการคุ้มครองตามมาตร ๑๔แห่งพระราชบัญญัติคุ้มครองพันธุ์พืช พ.ศ. ๒๕๔๒ เป็นผู้กำหนด รายละเอียดแผนการปลูกหรือขยายพันธุ์ระยะเวลาส่งมอบและระยะเวลาในการดำเนินการปลูกส่วนขยายพันธุ์รวมทั้งคัดเลือกพันธุ์ที่จะปลูกเปรียบเทียบกับพันธุ์พืชที่ขอจดทะเบียนเป็นพันธุ์พืชใหม่ด้วยในกรณีปลูกหรือขยายพันธุ์ณ แปลงทดลองของผู้ขอ ให้ผู้ขอเป็นผู้จัดเตรียมส่วนขยายพันธุ์ของพันธุ์ที่ใช้ปลูกเปรียบเทียบเองโดยส่วนขยายพันธุ์ที่ใช้ปลูกเปรียบเทียบดังกล่าวนั้นให้เป็นไปตามที่คณะทำงานตรวจสอบภาคสนามจะได้กำหนดไว้ข้อ๓การตรวจสอบลักษณะของพันธุ์พืชที่ขอจดทะเบียนเป็นพันธุ์พืชใหม่ ให้ปลูกหรือขยายพันธุ์ในแปลงทดลองเปรียบเทียบกันพันธุ์อื่นที่ได้รับการคัดเลือกโดยคณะทำงานตรวจสอบภาคสนามเพื่อตรวจสอบความสม่ำเสมอและความคงตัวของลักษณะประจำพันธุ์รวมทั้งลักษณะประจำพันธุ์ซึ่งแตกต่างจากพันธุ์เปรียบเทียบอย่างเด่นชัดข้อ๔ ในกรณีปลูกหรือขยายพันธุ์ ณแปลงทดลองของกรมวิชาการเกษตร การปลูกและการดูแลรักษา ให้อยู่ในความรับผิดชอบของหน่วยงานที่อธิบดีกรมวิชาการเกษตรได้ประกาศกำหนดให้เป็นสถานที่ปลูกทดสอบพันธุ์พืชที่ขอจดทะเบียนเป็นพันธุ์พืชใหม่นั้นในกรณีปลูกหรือขยายพันธุ์ณ แปลงทดลองของผู้ขอ การปลูกและการดูแลรักษาให้อยู่ในความรับผิดชอบของผู้ขอข้อ๕ ให้มีเจ้าหน้าที่บันทึกลักษณะที่อธิบดีกรมวิชาการเกษตรแต่งตั้งตามชนิดพืชที่รัฐมนตรีว่าการกระทรวงเกษตรและสหกรณ์ได้ประกาศให้เป็นพันธุ์พืชใหม่ที่จะได้รับการคุ้มครองตามมาตรา ๑๔ แห่งพระราชบัญญัติคุ้มครองพันธุ์พืช พ.ศ. ๒๕๔๒เป็นผู้กำกับดูแลการปลูกส่วนขยายพันธุ์ ให้เป็นไปตามแผนการปลูกหรือขยายพันธุ์ที่คณะทำงานตรวจสอบภาคสนามกำหนดและให้รายงานผลการดำเนินงานเกี่ยวกับการปลูก การดูแลรักษา ตลอดจนการเก็บและบันทึกข้อมูลตามแบบบันทึกลักษณะประจำพันธุ์ ไปยังคณะทำงานตรวจสอบสนามข้อ๖ ให้คณะทำงานตรวจสอบภาคสนามดำเนินการประเมินผลการตรวจสอบโดยวิเคราะห์ลักษณะจากข้อมูลที่ได้รับรายงานจากเจ้าหน้าที่บันทึกลักษณะตามข้อ๕โดยในการประเมินผลให้เน้นถึงลักษณะซึ่งผู้ขอระบุความแตกต่างจากพันธุ์พืชอื่นที่เกี่ยวข้องกับลักษณะที่เป็นประโยชน์ต่อการเพาะปลูกการบริโภคเภสัชกรรม การผลิตและแปรรูป แล้วรายงานผลการตรวจสอบต่ออธิบดีกรมวิชาการเกษตรต่อไปข้อ๗รายละเอียดในการตรวจสอบลักษณะของพันธุ์พืชที่ขอจดทะเบียนเป็นพันธุ์พืชใหม่เกี่ยวกับการปลูกหรือขยายพันธุ์ การวางแผนการทดลอง การคัดเลือกพันธุ์ที่จะปลูกเปรียบเทียบการเก็บข้อมูลเพื่อการตรวจสอบความแตกต่าง ความสม่ำเสมอและความคงตัวในลักษณะประจำพันธุ์การประเมินผลและการประมาณค่าใช้จ่ายตลอดจนแบบบันทึกลักษณะประจำพันธุ์ที่จะตรวจสอบตามระเบียบนี้ให้เป็นไปตามชนิดพืชที่รัฐมนตรีว่าการกระทรวงเกษตรและสหกรณ์ได้ประกาศให้เป็นพันธุ์พืชใหม่ที่จะได้รับการคุ้มครองตามมาตรา๑๔ แห่งพระราชบัญญัติคุ้มครองพันธุ์พืช พ.ศ. ๒๕๔๒ ท้ายระเบียบนี้ข้อ๘ระเบียบนี้ให้ใช้บังคับตั้งแต่บัดนี้เป็นต้นไปประกาศ ณ วันที่ ๒๙กรกฎาคม พ.ศ. ๒๕๔๖ฉกรรจ์ แสงรักษาวงศ์อธิบดีกรมวิชาการเกษตร[เอกสารแนบท้าย]๑.[๒]รายละเอียดในการตรวจสอบลักษณะของพันธุ์พืชที่ขอจดทะเบียนเป็นพันธุ์พืชใหม่ตามชนิดพืชที่ได้ประกาศให้เป็นพันธุ์พืชใหม่ที่จะได้รับความคุ้มครอง ตามมาตรา ๑๔แห่งพระราชบัญญัติคุ้มครองพันธุ์พืช พ.ศ. ๒๕๔๒ระเบียบกรมวิชาการเกษตรว่าด้วยการตรวจสอบลักษณะของพันธุ์พืชที่ขอจดทะเบียนเป็นพันธุ์พืชใหม่(ฉบับที่ ๒) พ.ศ. ๒๕๔๗[๓]วิชชุตา/ผู้จัดทำ๘ สิงหาคม ๒๕๕๔[๑] ราชกิจจานุเบกษาเล่ม ๑๒๐/ตอนพิเศษ ๙๙ ง/หน้า ๘๖/๑ กันยายน ๒๕๔๖[๒]รายละเอียดในการตรวจสอบลักษณะของพันธุ์พืชที่ขอจดทะเบียนเป็นพันธุ์พืชใหม่ตามชนิดพืชที่ได้ประกาศให้เป็นพันธุ์พืชใหม่ที่จะได้รับความคุ้มครอง ตามมาตรา ๑๔แห่งพระราชบัญญัติคุ้มครองพันธุ์พืช พ.ศ. ๒๕๔๒ เพิ่มโดยระเบียบกรมวิชาการเกษตรว่าด้วยการตรวจสอบลักษณะของพันธุ์พืชที่ขอจดทะเบียนเป็นพันธุ์พืชใหม่ (ฉบับที่ ๒)พ.ศ. ๒๕๔๗[๓] ราชกิจจานุเบกษาเล่ม ๑๒๒/ตอนพิเศษ ๓๒ ง/หน้า ๒๘/๑๑ เมษายน ๒๕๔๘